Miðvikudagur , 09. Nóvember 2005 11:04 Skrifað af Strandagaldur Ari í Ögri ( 1571 - 1652 ) var kominn af miklum höfðingjum , faðir hans var Magnús prúði Jónsson sýslumaður í Ögri og móðir hans Ragnheiður Eggertsdóttir , lögmanns í Ögri . Í eftirmælum um Ara er þess getið að fyrir tvítugt hafi hann verið 9 ár við nám í Hamborg en þar átti hann frændur í móðurætt . Hann tók við Barðastrandarsýslu eftir föður sinn en sleppti sýslunni nokkrum árum síðar til bróður síns , og tók við Ísafjarðarsýslu og Strandasýslu . Kona hans var Kristín dóttir Guðbrands Hólabiskups . Ari er einna þekktastur fyrir framgöngu sína í Spánverjavígunum sem er talið eitt af mestu grimmdarverkum Íslandssögunnar .